Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Entinen Mossad-johtaja Dagan sanoi, että Israelin -
on aika lakata kritisoimasta USA:ta ydinsopimuksesta.
Hän painotti, että ongelma on Iran, ei presidentti Obama.
Ranska käynnistää ilmatiedustelut Syyriassa -
ja harkitsee ilmaiskujen aloittamista ISIS-militantteja vastaan Syyriassa.
Mossadin entinen johtaja Meir Dagan sanoi, -
että Israelin on aika lakata arvostelemasta USA:ta -
ydinsopimuksesta, joka saavutettiin Iranin ja P5+1-maiden välillä.
Hän korosti, että ongelma on Iran, ei presidentti Obama.
Minusta Israel teki strategisen päätöksen -
omaksua USA:n-vastainen linja.
Ongelma on Iran, ei presidentti Obama.
Olen todella pahoillani, -
että tämä konflikti ulottuu tahoille, -
jotka ovat sekä Israelin että USA:n intressien vastaisia.
Mitä tulee USA:n Lähi-idän intresseihin, -
mielestäni Iranin ydinsopimus loi uuden epäluottamuksen ilmiön -
USA:ta vastaan monien Lähi-idän maiden taholta.
Dagan puhui -
”International Institute for Counter- Terrorism” -instituutin konferenssissa.
Hän syytti Netanjahua ”strategisesta päätöksestä” -
omaksua USA:n-vastainen linja ja vaati sen lopettamista pikaisesti.
On aika lopettaa tämä Yhdys- valtojen vastainen menettelytapa.
Dagan arvostelee rajusti -
Netanjahun kovan linjan Iran-politiikkaa.
Hän vastusti äänekkäästi -
Israelin mahdollista iskua Iranin ydinlaitoksiin, -
mitä Netanjahun puolestaan kerrotaan kannattaneen.
Saudi-Arabia, jota pidetään Iranin alueellisena pääkilpailijana, -
sanoi olevansa tyytyväinen presidentti Obaman vakuutuksista -
koskien Iranin ydinsopimusta.
Saudit uskovat sopimuksen edistävän Lähi-idän turvallisuutta ja vakautta.
Presidentti Obama ja saudikuningas Salman tapasivat Washingtonissa.
Saudi-Arabian ulkoministeri al-Jubeir kertoi sen jälkeen -
Obaman luvanneen Salmanille, -
että sopimus estää Irania hankkimasta ydinasetta.
Obaman mukaan sopimus kattaa Iranin sotilaskohteiden tarkastukset.
Siihen kuuluu myös ehto -
talouspakotteiden palauttamisesta, mikäli Iran rikkoo sopimusta.
Saudi-Arabia on tyytyväinen näistä vakuutuksista, -
sillä kaksi viime kuukautta olemme neuvotelleet -
eurooppalaisten ja muiden liitto- laistemme kanssa tästä sopimuksesta.
Uskomme sopimuksen edistävän Lähi-idän turvallisuutta ja vakautta -
estämällä Irania hankkimasta ydinvalmiuksia.
Toivomme, että Iran hyödyntää -
niin maailman avautumista kuin saamiaan lisätuloja -
kotikentän kehittämiseksi, eikä rikollisiin toimiin Lähi-idässä.
Saudi-Arabia on kritisoinut voimakkaasti ydinsopimusta -
ja vaatinut kansainväliseltä yhteisöltä vakuuksia -
Iranin ydinpyrkimyksistä ja alueellisista toimista.
Iran tukee shiiamilitanttiryhmiä, -
jotka taistelevat Saudi-Arabian sunniliittolaisia vastaan -
muun muassa Jemenissä ja Syyriassa.
Toivomme, että tämä on historiallinen käännekohta Iranille -
ja että Iran toimii vastedes vastuullisen naapurin tavoin.
Toivomme sen kunnioittavan puuttumattomuusperiaatetta -
ja lopettavan terrorismin tukemisen sekä lahkolaisuuksien lietsomisen.
Sitten ISISin vastaisesta taistelusta. Iso-Britannia ilmoitti tappaneensa -
kaksi Britannian kansalaista, -
jotka olivat ISIS-taistelijoita ja suunnitelleet iskuja Britanniaan.
Tämä oli Britannian ensimmäinen ilma-isku Syyriaan.
Viime viikkoina on kerrottu, että kaksi Britannian kansalaisuuden omaavaa -
ISIS-taistelijaa on tapettu ilmaiskuissa.
He olivat suunnitelleet iskuja Britanniaa ja muita maita vastaan.
Junaid Hussain ja Reyaad Khan olivat Britannian kansalaisia.
He toimivat Syyriassa ja värväsivät aktiivisesti kannattajia ISISille.
He suunnittelivat erityisiä, barbaarisia iskuja länttä vastaan, -
mukaan lukien lukuisia terrori-iskuja Britanniaan.
Suunnitelmissa oli iskeä esimerkiksi korkean tason muistotilaisuuksiin, -
myös tänä kesänä järjestettyihin.
Pääministeri Cameronilla -
ei ole parlamentaarista mandaattia sotilastoimille Syyriassa.
Hän korosti lainsäätäjille valtuuttaneensa siitä huolimatta -
iskut Britannian kansalaisia vastaan itsepuolustustoimena.
Voin kertoa tänään, -
että itsepuolustustoimena ja tarkan suunnittelun tuloksena -
Reyaad Khan tapettiin täsmäiskussa 21. elokuuta.
Hän oli matkustamassa tuolloin ajoneuvossa Syyrian Raqqan alueella.
Iskun kohteena olleen Khanin lisäksi kaksi muutakin ISIS-jäsentä kuoli.
Toinen heistä, Ruhul Amin, oli myös Britannian kansalainen.
Britannian sotakoneet ovat iskeneet säännöllisesti -
ISISin taistelijoihin Irakissa viime kuukausina.
Syyriassa on taas kerätty sotilastietoja miehittämättömillä ilma-aluksilla.
Mutta toisin kuin jotkut muut liittouman maat, -
Britannia ei ole yleensä iskenyt ISISiä Syyriassa.
Pääministeri Cameron korosti, ettei hän aio osallistua -
liittouman iskuihin Syyriassa ilman parlamentin antamaa hyväksyntää.
Ranska käynnistää ilmatiedustelut Syyriassa -
ja harkitsee ilmaiskujen aloittamista ISIS-militantteja vastaan Syyriassa.
Velvollisuuteni on taata, -
että pysymme mahdollisimman hyvin ajan tasalla -
maahamme kohdistuvista uhista.
Niinpä olen pyytänyt puolustusministeriltä, -
että käynnistämme huomisesta alkaen ilmatiedustelut Syyriassa.
Niiden ansiosta voimme harkita iskuja ISISiä vastaan -
ja säilyttää samalla vapautemme päättää ja toimia.
Presidentti Hollande sulki kuitenkin pois mahdollisuuden -
Ranskan maajoukkojen lähettämisestä Syyriaan.
Haluamme tietää Syyriasta tänään sen, -
mitä meitä vastaan suunnitellaan -
ja myös sen, mitä Syyrian kansaa vastaan tehdään.
Olen päättänyt, -
että ilmatiedustelut aloitetaan niinkin pian kuin huomenna.
Tämä tapahtuu yhteydessä liittoumaan, -
koska ehtomme on, että voimme toimia tällä tavalla.
Sen jälkeen, riippuen keräämästämme tiedustelutiedosta -
sekä ilmatiedustelun onnistumisesta, -
olemme valmiita iskemään.
Ranska oli ensimmäinen maa, -
joka liittyi USA:n johtamaan ISISin-vastaiseen liittoumaan.
Ranska on kuitenkin pidättynyt iskuista Syyriassa, -
koska se pelkää Assadin hyötyvän tilanteesta.
Syyrian konfliktissa on tähän mennessä YK:n mukaan -
menehtynyt jo yli 220 000 ihmistä.
Mutta muiden tietojen mukaan -
nelivuotisen konfliktin rekisteröimätön uhriluku on jo lähes puoli miljoonaa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman